WP-rugbyspeler in hegtenis geneemŉ Rugbyspeler van die Westelike Provinsie is Sondagoggend in hegtenis geneem, etlike ure ná die WP se Curriebeker kragmeting teen die Griekwas in Kimberley. Adjudant-offisier November Filander, ŉ polisiewoordvoerder, het gesê die 22-jarige is vroeg Sondagoggend by ŉ padblokkade naby die Kampsbaai-polisiestasie in hegtenis geneem. Daar word beweer dat die speler se voertuig se nommerplate nie ooreenstem met dit wat op sy lisensieskyf staan nie. Gavin Lewis, die span se woordvoerder, het aan die Cape Times bevestig dat die speler in hegtenis geneem is. Die speler is op R500 borgtog vrygelaat en moet Dinsdag in Kaapstadse landdroshof verskyn.